વિસનગરમાં વડનગરી દરવાજા વિસ્તારમાં ચરસ ગાંજાનો ખુલ્લેઆમ વેપાર થતો હતો. યુવતીઓની છડેચોક મશ્કરી થતી હતી. અસમાજીક તત્વોના ત્રાસના કારણે હિન્દુ-મુસ્લીમ સમાજના સંસ્કારી અને શાંતિપ્રિય લોકોનુ રહેવુ દુષ્કર બની ગયુ હતુ. ત્યારે આ વિસ્તારના કોર્પોરેટર મુસ્તાકભાઈ સીંધી તથા ઈકબાલભાઈ ચોકસીએ પોલીસ ચોકી બનાવવા સહી ઝુંબેશ શરૂ કરી હતી. ત્યારબાદ આ વિસ્તારના બીલ્ડર કાળુભાઈ સૈયદ, પૂર્વ પાલિકા પ્રમુખ ભરતભાઈ પટેલ, પાલિકા સભ્ય ફુલચંદભાઈ પટેલ અને રાજુભાઈ ગાંધીએ પોલીસ ચોકીનુ મકાન બનાવવા બીડુ ઝડપ્યુ હતુ. અને શહેરના દાતાઓ પાસેથી ફાળો લેવાની શરૂઆત કરી હતી. ફાળા માટે અને પોલીસ ચોકીની મંજુરી માટે ધારાસભ્ય ઋષિભાઈ પટેલનો સંપર્ક કરતા તેમણે ડી.એસ.પી. અને ડી.વાય.એસ.પી.ને રજુઆત કરી પોલીસ ચોકીની મંજુરી મેળવી હતી. જે પોલીસ અધિકારીઓએ પોલીસ ચોકીનુ મકાન બનશે તો સ્ટાફ ફાળવવા બાહેધરી આપી હતી.